Á dögunum tók Brynjar Gestsson við meistaraflokki Þróttar Vogum . Brynjar er þessa daganna að vinna hörðum höndum að því að móta nýtt lið í Vogum sem verður byggt upp á kjarna þeirra leikmanna sem fyrir eru hjá félaginu í samstarfi við stjórn Knattspyrnudeildar Þróttar . Á næstu dögum verða kynntir til leiks aðstoðarþjálfari og styrktarþjálfari meistaraflokks Þróttar . Það liggur fyrir að Pape Mamadou Faye , Ólafur Hrannar Kristjánsson , Miroslaw Babic , Nemanja Ratkovic , Lassana Drame , Alexandrenne Alexis verði ekki áfram og Guðmundur Marteinn Hannesson lagði skóna á hilluna í haust . Kann félagið þessum miklu heiðursmönnum þakkir fyrir skemmtilegt sumar þegar Þróttur náði sínum besta árangri í sögu Þróttar ! Ekki hafa verið teknar neinar ákvarðanir varðandi framtíð Ivaylo Yanachkov og Gilles Ondo . Framlag KSÍ til eflingar knattspyrnu barna og unglinga að upphæð um 57 milljónum króna rennur til félaga í 1. deild , 2. deild , 3. deild , 4. deild og aðildarfélaga KSÍ utan deilda 2019 . Hvert félag í 1. deild fær kr. 2.300.000 , félag í 2. deild fær kr. 1.450.000 og önnur félög og félög utan deildarkeppni kr. 950.000 . Úthlutun er háð því að félög haldi úti starfsemi í yngri flokkum beggja kynja og halda úti meistaraflokki . Þróttur fékk ekki fullann styrk árið 2014 vegna þess að félagið sendi ekki lið til þátttöku í Íslandsmóti yngriflokka sama ár . Styrkurinn hækkaði umtalsvert árið 2008 við stofnun meistaraflokks Þróttar . Greiðslan til félaganna skal renna óskipt til eflingar knattspyrnu barna og unglinga frá yngstu iðkendum til og með 2. aldursflokks karla og kvenna . Dæmi um kostnaðarliði í þessu starfi eru laun þjálfara , ferðakostnaður vegna þátttöku í keppni , aðstöðuleiga , kaup á tækjum og áhöldum . Það eru margir aðilar sem eiga hlut í Þrótti . Stöndum saman öll sem eitt og hvetjum krakkana okkar til að mæta á æfingar í vetrarfríi . Þriðjudaginn 22. okt : Fótboltaæfing hjá 1 – 2 bekk , strákar og stelpur . Miðvikudaginn 23. okt : Aukaæfing klukkan 10 í Vogabæjarhöllinni fyrir 5. & 4. flokk í knattspyrnu . Laugardaginn 26. okt : Æfing í íþróttaskóla barna fellur niður og látið berast ! Það hefur sýnt sig að meirihluti barna í Vogum eru á svæðinu þegar vetrarleyfi í skóla verður í gangi . Foreldrar , hvetjum krakkana okkar til að mæta á allar æfingar hjá UMFÞ . Vinavika í fótbolta 21. – 25. okt og það geta allir komið og prófað æfingar . Hvetjum iðkendur til að taka með sér vin / vinkonu á æfingu !